Jan Helge Jansen

Jan Helge Jansen (1937–2024) var en norsk politiker (H) og prest. Han var stortingsrepresentant (H) for Telemark i perioden 1985–1989.

 Liv og virke 
Han vokste opp i Bergen. Han tok teologisk embedseksamen ved Universitetet i Oslo i 1965. Han ble med i studentpolitikken og satt som formann i Den Konservative Studenterforening og Det Norske Studentersamfund.

Jansen ble ordinert til prest i Den norske kirke i 1966. Han var kallskapellan i Gjerpen fra 1968 til 1982, deretter kapellan, senere titulert sogneprest, på Gulset i Skien. Han gikk av med pensjon i 2003.

Jansen ble valgt inn i Skien bystyre i 1971, og etter valget i 1979 ble han medlem av formannskapet og formann i kulturstyret. Han var også medlem av fylkeskulturnemnda. Han var formann i Telemark Høyre fra 1976 til 1986.

I 1985 ble han valgt inn på Stortinget fra Telemark og tok sete i Stortingets sosialkomité. Han ble ikke renominert foran stortingsvalget i 1989, etter å ha blitt utfordret i sitt eget kommuneparti.

Striden i Skien Høyre vedvarte inn i nominasjonen foran kommunevalget i 1991. Jansen fortsatte som medlem av bystyret i to perioder.

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Telemark
Kategori:Stortingsrepresentanter 1985–1989
Kategori:Lokalpolitikere i Skien
Kategori:Høyre-politikere i Telemark
Kategori:Norske lutherske prester
Kategori:Norske frimurere
Kategori:Formenn av Det Norske Studentersamfund
Kategori:Personer fra Bergen kommune